கேள்வி: நினைத்ததை முடிப்பவன் பற்றி விளக்கவும்.
பதில்: நினைத்ததை முடிப்பவன் 1975 ஆம் ஆண்டு வெளிவந்த தமிழ்த் திரைப்படமாகும். ப. நீலகண்டன் இயக்கத்தில் வெளிவந்த இத்திரைப்படத்தில் எம். ஜி. ஆர், மஞ்சுளா விஜயகுமார், லதா (நடிகை), சாரதா, எம். என். நம்பியார், எஸ். ஏ. அசோகன், தேங்காய் சீனிவாசன் மற்றும் பலரும் நடித்திருந்தனர்.இதில் காந்திமதி எம்.ஜியாருக்கு அம்மாவாக நடித்திருந்தார். An Overview of the Final 31 movies of 1970s |url=https://sangam.org/mgr-remembered-part-54/ |url-status=live |archive-url=https://web.archive.org/web/20201031005730/https://sangam.org/mgr-remembered-part-54/ |archive-date=31 October 2020 |access-date=5 April 2021 |website=Ilankai Tamil Sangam}} எம்,ஜியார் இரட்டை வேடங்களில் நடித்திருக்கும் இத்திரைப்படத்தில் வில்லன் நடிகர்கள் எல்லோரும் நல்லவர்கள். ஏனென்றால் இதில் எம்ஜியாரே வில்லனாகவும் நடித்திருந்தார். சாரதா இதில் கால் ஊனமுற்ற தங்கையாக நடித்திருந்தார். ஆயிரத்தில் ஒருவன் திரைப்படத்திற்கு வசனம் எழுதிய ஆர் கே சண்முகம் அவர்கள் இத் திரைப்படத்திற்கு வசனம் எழுதியிருந்தார். நினைத்ததை முடிப்பவன் திரைப்படம் 1970 ஆம் ஆண்டு வெளியான இந்தித் திரைப்படமான ''Sachaa Jhutha'' வின் தமிழாக்கமாகும். "நினைத்ததை முடிப்பவன்" திரைப்படம் 9 மே 1975 அன்று வெளியிடப்பட்டு வர்த்தக ரீதியாக வெற்றி பெற்றது.
கேள்வி: நினைத்ததை முடிப்பவன் - கதை பற்றி நீங்கள் என்ன அறிந்துள்ளீர்கள்?
பதில்: அப்பாவியான "பாண்ட்" வாத்திய இசைக்கலைஞன் சுந்தரம் தனது உடல் ஊனமுற்ற சகோதரி சீதாவுடன் ஒரு கிராமத்தில் வாழ்கிறான். சகோதரியின் திருமணத்திற்காகப் பணம் தேவைப்படுவதால், வேலைக்காகச் சென்னை நகரத்திற்குச் செல்கிறான். இதே நேரத்தில், சென்னை மாநகரில் தொடர் வைரத் திருட்டுகள் நடைபெற்று, காவல்துறையை அதிர்ச்சியடையச் செய்கின்றன. அந்த வழக்கை விசாரிக்கும் இன்ஸ்பெக்டர் மோகன், பணக்கார வைர வியாபாரி இரஞ்சித் குமாரைச் சந்தேகிக்கிறார். ஒவ்வொரு திருட்டு நடைபெறும் இடத்திலும் இரஞ்சித் குமார் இருப்பது தெரியவருகிறது. ஆனால், இரஞ்சித் குமாரைக் குற்றவாளி என நிரூபிக்கும் ஆதாரம், காவல்துறைக்குக் கிடைக்கவில்லை. அதனால், இரஞ்சித்தை நெருங்கிப் பிடிக்கக் காவலர் லீலாவின் உதவியுடன் ஒரு திட்டத்தை மோகன் தீட்டுகிறார். சென்னைக்கு வந்த சுந்தரம் ஒரு விருந்து நிகழ்ச்சியில் இருப்பதைப் பார்த்து, சுந்தரம் தன்னைப் போலவே தோற்றமளிப்பதைக் கண்டு, அங்கு வந்த இரஞ்சித் குமார் அதிர்ச்சியடைகிறான். உடனே, அவனைத் தனது வீட்டிற்கு அழைத்துச் சென்று, தனக்கு இதய நோய் இருப்பதாகவும், சிகிச்சைக்காகச் சில காலம் வெளிநாடு செல்ல வேண்டியுள்ளதாகவும் கூறி, வெளிநாட்டிற்குச் சென்று வரும்வரைத் தன்னைப்போல் சமூகத்தில் நடிக்கச் சொல்கிறான். சுந்தரத்தின் சகோதரியின் திருமணத்திற்குத் தேவையான பணத்தை வழங்குவதாகவும் வாக்குறுதி அளிக்கிறான். உண்மையில் இரஞ்சித் தனது வைரக் கடத்தல் மற்றும் திருட்டுத் தொழிலைத் தொடர்ந்து செய்ய, சுந்தரத்தைத் தனது முகமூடியாகப் பயன்படுத்தவே அவ்வாறு திட்டமிடுகிறான். அந்த உண்மையை அறியாத சுந்தரம், இரஞ்சித்தின் கோரிக்கையை ஏற்றுக்கொள்கிறான். இரஞ்சித்தின் காதலி மோகனா, சுந்தரத்திற்கு இரஞ்சித்தின் பழக்கவழக்கங்கள் மற்றும் நடத்தை முறைகளைக் கற்றுக்கொடுக்கிறாள். அவற்றை விரைவாகக் கற்றுக்கொண்ட சுந்தரம், நகரத்தில் இரஞ்சித்தாகவே நடந்து கொள்கிறான். அதனால், காவல்துறைக்குக் குழப்பம் ஏற்படுகிறது. காவல் துறையைச் சார்ந்த லீலா, சுந்தரத்தை இரஞ்சித் என்று நினைத்து, சுந்தரத்தோடு நெருக்கமாகப் பழகத் தொடங்குகிறாள்; அதனால், சுந்தரம் அவளைக் காதலிக்கத் தொடங்குகிறான். இதற்கிடையில், கிராமத்தில் ஏற்பட்ட கடும் வெள்ளத்தால், சீதா தனது சொத்துகளை இழந்து, தனது வளர்ப்பு நாய் மோத்தியுடன் சுந்தரத்தைத் தேடி சென்னை மாநகரத்திற்கு வருகிறாள். ஒரு சம்பவத்தில் மோசடிக்காரர்களிடமிருந்து சீதாவை மோகன் காப்பாற்றி, தனது வீட்டிற்கு அழைத்துச் செல்கிறார். இரஞ்சித், சீதாவின் சகோதரனாக நடித்து, அவளைத் தனது வீட்டிற்கு அழைத்துச் செல்கிறான். இரஞ்சித் உண்மையில் வைரத் திருடன் என்பதை அறிந்து அவனைத் தடுக்க முயல்கிறான் சுந்தரம். ஆனால், சுந்தரத்தின் சகோதரியைப் பயன்படுத்தி, சுந்தரத்தை இரஞ்சித் மிரட்டுகிறான். அதனால், சுந்தரம் விருப்பமின்றி அவனது பெரிய வைரத் திருட்டுத் திட்டத்தில் கலந்து கொள்கிறான். திருட்டு நடைபெறும் போது சுந்தரம் இரஞ்சித்தைத் தாக்கிவிட்டு, வைரங்களுடன் அங்கிருந்து தப்பிச் செல்கிறான். ஆனால், அந்த வைரங்களைக் கடத்திச்செல்லும் வாகனம் ஒன்றில் காவல்துறையின் இரகசிய டிரான்ஸ்மீட்டர் சாதனம் பொருத்தப்பட்டிருந்ததால், காவல்துறை அதைப் பின்தொடர்ந்து சென்று இருவரையும் கைது செய்கிறது. கைது செய்யப்பட்ட பின்னர், சுந்தரமும் இரஞ்சித்தும் தான்தான் "சுந்தரம்" எனக் கூறி அனைவரையும் குழப்புகிறார்கள். யார் உண்மையான இரஞ்சித் என்பதைக் கண்டறிய பல சோதனைகள் நடத்தப்பட்டாலும், வெற்றி பெற முடியவில்லை. நீதிமன்றமும் குழப்பத்தில் சிக்கிக் கொள்கிறது. அப்பொழுது திடீரென, ஓர் இறந்த பெண்ணின் உடல் நீதிமன்றத்திற்குக் கொண்டு வரப்படுகிறது. அந்தப் பெண் தனது தாய் எனக் கூறி உணர்ச்சி வயப்பட்டு இரஞ்சித் அழ, உண்மையான இரஞ்சித் யார் என்பது வெளிப்படுகிறது. பின்னர், அந்தப் பெண் உண்மையில் இறந்தவர் அல்ல என்பதும், தனது மகன் யார் என்பதை வெளிப்படுத்துவதற்காக நடத்திய நாடகம் என்பதும் தெரிய வருகிறது. இதனால், இரஞ்சித் கைது செய்யப்பட்டுச் சிறைக்கு அனுப்பப்படுகிறான். சுந்தரத்திடம் இரஞ்சித் மன்னிப்பு கேட்கிறான். சிறையிலிருந்து வெளிவந்த பிறகு, மோகனாவைத் திருமணம் செய்து கொள்வதாகக் கூறுகிறான். இறுதியில் சீதா, இன்ஸ்பெக்டர் மோகனைத் திருமணம் செய்கிறாள்.
கேள்வி: நினைத்ததை முடிப்பவன் - நடிகர்கள் பற்றி நீங்கள் என்ன அறிந்துள்ளீர்கள்?
பதில்: * எம். ஜி. இராமச்சந்திரன் – சுந்தரம், ஒரு இசைக்கலைஞர் / இரஞ்சித், ஒரு கோடீஸ்வரர் * லதா – மோகனா, இரஞ்சித்தின் காதலி மற்றும் செயலாளர் * சாரதா – சீதா, சுந்தரத்தின் சகோதரி * மஞ்சுளா – லீலா, சுந்தரத்தின் காதலி மற்றும் இரகசிய போலீஸ் அதிகாரி * எம். என். நம்பியார் – மோகன், ஒரு போலீஸ் அதிகாரி * எஸ். ஏ. அசோகன் – ஜகதீஷ், ஒரு போலீஸ் அதிகாரி * தேங்காய் ஸ்ரீனிவாசன் – கந்தசாமி, தெரு வியாபாரி * ஐசரி வேலன் – இரஞ்சித்தின் வேலைக்காரன் * பீலி சிவம்– மூத்த போலீஸ் அதிகாரி * எஸ். வி. ராமதாஸ் – இரஞ்சித்தின் கையாள் * வி. எஸ். ராகவன் – இரஞ்சித்தின் தந்தை (விருந்தினர் தோற்றம்) * பூர்ணம் விஸ்வநாதன் – நீதிபதி (விருந்தினர் தோற்றம்) * வி. கோபாலகிருஷ்ணன் – மருத்துவர் (விருந்தினர் தோற்றம்) * சுந்தரி பாய் – சுந்தரம் மற்றும் சீதாவின் அத்தை * எஸ். என். லட்சுமி – மோகனின் தாய் * வி. ஆர். திலகம் – பாதுகாப்பு தரப்பு வழக்கறிஞர் * காந்திமதி – இரஞ்சித்தின் தாய் * லீலா – லலிதா, ஒரு போலீஸ் அதிகாரி * ரெக்ஸி (நாய்) – மோதி, சுந்தரத்தின் நாய்
கேள்வி: நினைத்ததை முடிப்பவன் - இசை பற்றி விளக்கவும்.
பதில்: இந்தத் திரைப்படத்தின் இசையை எம். எஸ். விஸ்வநாதன் அமைத்தார். {| class="wikitable" border="1" |- ! எண் !! பாடல் !! பாடலாசிரியர் !! பாடகர்கள் !! நீளம் |- |1||பூ மழைத் தூவி வசந்தங்கள் || புலமைப்பித்தன்|| டி. எம். சௌந்தரராஜன்||2.19 |- |2||கண்ணை நம்பாதே||அ. மருதகாசி|| டி. எம். சௌந்தரராஜன்||4.33 |- |3|| கொள்ளையிட்டவன் நீதான்||புலமைப்பித்தன்|| பி. சுசீலா, வாணி ஜெயராம்||5.11 |- |4||பூ மழைத் தூவி வசந்தங்கள் || புலமைப்பித்தன்|| டி. எம். சௌந்தரராஜன்||4.29 |- |5||ஒருவர் மீது|| வாலி (கவிஞர்)|| டி. எம். சௌந்தரராஜன், பி. சுசீலா||5.17 |- |6||தானே தானே தந்தானத் தானா|| கண்ணதாசன்|| டி. எம். சௌந்தரராஜன்||3.28 |- |7||பூ மழைத் தூவி வசந்தங்கள் || புலமைப்பித்தன்|| டி. எம். சௌந்தரராஜன்||0.41 |- |8||நீ தொட்டுப் பேசினால்|| அவினாசி மணி || பி. சுசீலா||3.12 |}